
EVELYN WEVER-CROES 


GOBIERNO DI ARUBA A FIRMA E 


“COOPERATION FRAMEWORK” NOBO CU 
NACIONNAN UNI 


Gobierno di Aruba recientemente a firma e acuerdo “United 
Nations Multi-Country Sustainable Development Framework 
(MSDCF)' pa Caribe pa e añanan 2022 te cu 2026. E 
Framework lo wordo utilisa pa rigi colaboracion di Nacionnan 
Uni den e region, incluso Aruba pa e proximo cinco añanan, 
sostene paisnan pa recupera y reconstrui di e pandemia di 
COVID-19, y tambe eherce trabounan riba tereno di desaroyo 
sostenibel sin laga ningun hende atras. 


E firmamento a tuma luga na februari door di Prome Minister 
di Aruba Evelyn Wever - Croes y sra. Marina Walter cu ta 
Resident Coordinator di Nacionnan Uni, durante un ceremonia 
hybrid (ceremonia virtual combina cu den persona) entre UN 
House na Trinidad y Tobago y Gobierno di Aruba y conseho di 
Minister di Aruba. 


Sra. Walter a wordo acompaña pa varios miembro di UN 
Country Team pa felicita Gobierno di Aruba pa e contribucion 
substancial na e proceso di diseño di e asina yama “Cooperation 
Framework” y pa enforsa y continua cu lasonan cu Nacionnan 
Uni. 


Den e ceremonia sra. Walter a bisa: “E Cooperation Framework 
ta representa un era nobo di cooperacion entre UN y Caribe y ta 
provee un fundeshi solido riba cual por sigui sostene Gobierno 
di Aruba den su obhetivo pa logra metanan di agenda 2030 y e 
Metanan Mundial pa un Desaroyo Sostenibel (SDGs). ” 


Prome Minister Wever - Croes na su turno a expresa cu Aruba 
ta comprometi na logra e metanan di desaroyo sostenibel y 
ta warda cu anticipacion pa implementacion di e framework, 
agregando cu Gobierno di Aruba ta entusiama pa sigui den e 
rumbo pa bira un Pais mas resiliente. 


E MSDCF ta identifica 4 aspecto cardinal como e prioridadnan 
pa logra desaroyo sostenibel den e region: (1) aumento di 
sosten pa e agenda di resiliencia economico, (2) Esfuerso 


mas intensivo pa sigura realisacion di derechonan humano pa 
un y tur, (3) gran compromiso pa aumenta inclusivdidad den 
reduci riesgo pa disaster y adaptacion pa cambio di clima y 
(4) Aumento di sosten pa sigura cu sociedadnan den Caribe ta 
keda sociedadnan cu paz y trankilidad ta reina. 


UNDP, UNEP, UNFPA, UN Women, IOM, PAHO/WHO, 
UNDSS, UNIC, FAO and ILO tambe a participa na ceremonia 
di firmamento. Nan a felicita Gobierno di Aruba y duna nan 
palabra di sosten. 

Awe mainta durante un conferencia di prensa presenta pa 
minister Rocco Tjon y minister Glenbert F Croes a entrega 
e yabi di e proyecto “Groot Onderhoud gebouw A en aanleg 
parkeerplaatsen Directie Sociale Zaken te Oranjestad” cu a 
cuminsa dia 8 di februari 2021 y mester a termina dia 12 di juli 
2021. Lamentablemente a poco contratiempo y esaki a keda 
cla dia 20 di januari 2022. 


E proyecto en general ta encera, instala bentananan nobo, 
instalacion di airco nobo, instalacion di fiber y server ruimtes 
SETAR NV, drecha portanan, drecha e plafond, toilet, wasbak 
y un balie nobo. 


Un parkeerplaats completamente nobo, trottoirs, afrastering 
cu schuifpoorten cu acces control y pa ultimo verf e edicio 
completo. 


Contratista cu a haci e proyecto akinannan tabata CVC 
Construction 8 Management. 


Tambe nos kier a elogia e team di Ontwerp & Planning di DOW 
pa e ontwerp y e team di Uitvoer pa supervisa e trabounan. 

Manera cu a wordo anuncia recientemente, Departamento di 


Impuesto a tene su prome encuentronan cu varios 'stakeholder 
den cuadro di introduccion di Reforma Fiscal 2023. E 
encuentronan aki tabata exitoso cu contribucion importante y 
significativo na unda cu gremionan tambe a duna nan opinion, 
sugerencia y posibel solucion. 


Y CIONNAN 


N9ALIVININ/ 


Un punto crucial cu a bini dilanti ta e impacto di un sistema 
nobo di omzetbelasting yama "BTW" (Belasting over de 
Toegevoegde Waarde) riba e poder di compra di e ciudadano. 
Pa balansa esaki ta propone pa introduci varios reduccion y 
compensacion cu lo mester cana pareu cu e introduccion di 
BTW. E compensacionnan manera: reduccion significativo di 
e tarifa di inkomstenbelasting y loonbelasting y e aumento di 
e suma di entrada liber di impuesto te na Afl. 36.000, lo nifica 
cu mas cu 40 mil persona na Aruba (trahado y pensionado) 
cu tin un entrada te cu di Afl. 36.000, lo no bay paga 
inkomstenbelasting y loonbelasting. Esaki tambe lo ta e alivio 

cu mayoria pensionado tin pidiendo ра hopi aña сара. 


Departamento di Impuesto a splica tambe cu ta poni 
den e plannan pa reduci e porcentahenan y expande e 
“inkomensschijven” den e tabel di tarifa di inkomstenbelasting/ 
loonbelasting y pa cuminsa cobra impuesto riba tips basa riba 
e maneho cu Hulanda ta aplica y introduccion di un norma 
di salario usual pa director/accionista mayoritario. Ta propone 
tambe pa aumenta e suma di bijstand y reparatietoeslag 
entrante 1 di Januari 2023 pa e trahadonan y nos grandinan. 


ADI IMENT ni IMDIIES 


Departamento di Impuesto ta enfatisa cu e sistema di BTW lo 
por garantisa un miho cumplimento di impuesto en general di 
e contribuyentenan. A base di esaki por reduci impuestonan y 
asina tambe duna mas apoyo na esnan mas vulnerabel den nos 
comunidad pa nan tambe por tin mas placa den nan cartera. 
Esaki lo reduci e impacto di inflacion cu e implementacion di 
BTW lo por causa. 


Den e simannan venidero, Departamento di Impuesto lo 
organisa 'Breakout sessions' pa asina sigui delibera cu 
"stakeholders" riba e conceptonan di reforma. Departamento di 
Impuesto lo percura pa procesa tur feedback ricibi y presenta e 
diferente ideanan y e calculonan relaciona cu e reforma fiscal 
durante e siguiente encuentronan aki. 


Cu bo aporte, nos tur lo sali beneficia! 


e LIM 

Minister di Finansa ta informa: 


E CIFRANAN DI AÑA 2021 TA CLA Y TA 
WORDO PUBLICA DEN E URK4 CU TA 
WORDO MANDA PA PARLAMENTO Y TA 
PUBLICO VIA WWW.GOBIERNO.AW 


URK ta bay Parlamento y CAFT y ta documento publico 

Tur kwartaal Minister di Finansa ta manda e URK pa Parlamento. 
CAFT tambe ta haya e URK pa asina nan duna nan opinion riba 
e raportahe. Parlamento tambe ta haya e conseho/opinion di 
CAFT pa por tin un bista completo di Aruba su finansa publico. 
E URK ta un documento publico y ta wordo publica riba www. 
gobierno.aw pa e informacion por ta asesibel pa tur hende. 


Minister 


REGERING VAN ARUBA 


Cada kwartaal Minister di Finansa ta publica un 
'uitvoeringsrapportage' (URK) den cual ta duna 
un bista amplio di tur informacion financiero di 
Pais Aruba. Den e URK por haya informacion riba 
entrada, gasto, debe, esfuerso pa baha gasto di 
personal etc etc., y tur otro informacion relevante 
di finansa publico di Aruba. 


Informacion di recorte tambe ta publica den URK 

Pa locual ta trata e recorte di salario di sector 
publico, Minister di Finansa ta referi na 'bijlage 2' 
di e rapport aki bou di 'versoberingsmaatregelen'. 
Eynan por wak pa cada kwartaal kico e aporte 


tabata y esaki ta e 'verslag' cu ta wordo pidi pa U t 1 
Gobierno publica conforme ley. | VO e Fl 8 e S 
Esfuerso haci pa baha gasto di personal ta wordo Ra O Ө O rta © o 


raporta den e URK 

Tur esnan cu kier verifica kico tur Gobierno a haci 
pa baha gasto di personal, por recuri na 'bijlage 
I di e URK riba pagina 43, 44 y 45. Eynan por 
lesa tur detaye kico ta haci pa baha gasto di 
personal y cuanto placa a logra spaar conforme e 4e Kwartaal 2021 
plan pa baha gasto di personal 'Beleid Verlaging 
Personeelslasten' conoci como BVP. 

MINISTER DANGUI ODUBER 
Turismo y Salubridad Publico 


Diadomingo,dia 27 di februari 2022, dr. Vincent Latour, 
actualmente jeugd arts na Departamento Di Salud Publico 
(DVG), a bai Hulanda pa specialisa como medico forensico pa 
Aruba. E posibilidad pa e specialismo aki a wordo realisa dor 
di DVG den colaboracion cu Ministerio di Asuntonan General, 
Departamento di Recurso Humano, Family Justice Center 
(FJC) y NSPOH (Netherlands School of Public 8 Occupational 
Health). Depues di añanan sin un propio medico forensico 
porfin Aruba lo yega na su prome propio medico forensico. E 
medico forensico su tarea principal ta pa assisti mastanto den 
investigacion forensico di abuso sexual y violencia relacional 
severo. Esaki lo fortifica e parti di sporenonderzoek y lo 
fortifica tambe e colaboracion entre varios instancia, entre otro 
Jeugd- en Zedenpolitie (JZP) y Cuerpo Policial (KPA), Horacio 
Oduber Hospital, Directie Voogdijraad, Directie Sociale Zaken, 
Bureau Sostenemi, Openbare Ministerie, Veiligheidshuis y 
mas partners. 


Desde cuminsamento di aña, DVG y FJC a inicia e contacto 
cu NSPOH y a sondea e posibilidadnan pa un kandidato di 
Aruba por sigui e estudio pa medico forensico. Despues di 
a risibi un contesta positivo, DVG a publica un vacatura via 
diferente canal di media na Aruba y tambe via Arubahuis. E 
vacatura a indica e tareanan di un medico forensico y tambe e 
condicionnan cu e kandidato lo mester cumpli cune. 


DVG a ricibi un total di 4 sollicitud ariba e vacatura, di cual 
solamente un kandidato por a cumpli cu e condicionnan stipula 
pa NSPOH. Despues di a ricibi e solicitud, NSPOH a tene un 
sollicitatiegesprek y despues a duna aprobación na e kandidato. 
Ora DVG a ricibi e aprobación di NSPOH,DVG na su turno 
a manda un peticion oficial na conseho di Minister, mirando 
cu e estudio lo tuma lugar den cuadro di un studieopdracht. 
Conseho di Minister a bai di acuerdo cu esaki, teniendo cuenta 
cu e richtlijnen di Departamento di Recurso Humano. Despues 
di e procedura aki por bisa oficialmente cu Dr. Vincent Latour ta 
e kandidato selecta pa sigui e specialismo di medico forensico. 


Na Hulanda, dr. Latour a traha den diferente area di expertisio, 
manera cuido multidisciplinario den hospital, den area di doctor 


FORENSICO 


di cas y tambe den area di verloskunde. Desde 2016 dr. Latour 
ta biba na Aruba y a cuminsa traha na JGZ como jeugdarts. 
Desde februari 2021, dr. Latour ta funcionando como doctor 
di confianza na Bureau Sostenemi. Prome cu su despedida 
diadomingo pasa, dr. Latour a gradici tur profesional cu a 
haci esaki posibel y especialmente su casa, cu a sigui dune e 
motivacion pa haci esaki. Durante e siguiente dos ana y mei, 
dr. Latour lo volg e specialismo aki mastanto na Hulanda y lo 
sigur haya falta di su casa y 4 yiu na Aruba. 


E logro pa yega na un medico forensico ta un paso importante 
pa Aruba. Na e mesun momento DVG y FJC ta consiente cu 
mester busca otro solucion pa e siguiente temporada nos 
dilanti tanten cu nos no tin nos propio medico forensico na 
Aruba. Actualmente DVG y FJC ta trata di yega na un areglo 
cu NSPOH. 


E proyecto Family Justice Center ta un proyecto nobo na unda 
instancianan hudicial y instancianan di ayudo social lo traha 
mas hopi posibel bou di un solo dak y den algun caso hopi mas 
cerca di otro. Hunto lo duna servicio mas completo posibel na 
victimanan di abuso sexual y violencia relacional fisico severo. 
Un danki ta bay especialmente na e Ministerionan cu a hasi esaki 
posibel, cualnan ta Minister di Asuntonan General, Innovacion, 
Organisacion Gubernamental, Infraestructura y Planificacion 
Territorial, Sra. mr. Evelyna Wever- Croes, Minister di Husticia 
y Asuntonan Social, Sr. Rocco G. Tjon y Minister di Turismo y 
Salud Publico, Sr. Danguillaume P. Oduber. 


(9) 


АМА э] 
INVERSION Y 
OPORTUNIDAD 


Diaranson 2 Maart 2022 


MINISTER GEOFFREY WEVER 
Asunto Economico, Comunicacion y 
Desaroyo Sostenibel 


LN b ү 
Mehoracion di transaccionnan financiero, manera entre otro 
habri un cuenta di banco particulier of un cuenta di banco 
priva, ta aporta positivamente na e “ease of doing business” 
na Aruba y asina ta aporta na e clima empresarial y clima di 
inversion na Aruba. 


Proceduranan mester ta transparente y menos complica 
posibel na servicio di e empresanan y tambe e cuidadanonan 
di Aruba. Den cuadro di inclusion financiero, habri un cuenta di 
pago basico, mester ta posibel pa tur hende. Den cuadro di e 
reformanan economico di Landspakket, un oficina consultativo 
independiente, Economisch Bureau Amsterdam (EBA), a 
haci un investigacion y a duna recomendacion na gobierno di 
Aruba. Den e rapport di EBA ta wordo indica cu e tardamento 
administrativo y e gastonan di e rekisitonan di “compliance” y 


e tempo largo cu mester warda pa habri un cuenta di banco, ta 
perhudica e comunidad empresarial y ta causa daño na e bon 
nomber di Aruba como destinacion pa haci inversionnan. 


“Producto y servicio financiero mester ta acesibel pa tur 
hende” segun Minister Wever. EBA ta recomenda cuater 
proyecto di prioridad cu lo aporta di manera esencial na e clima 
empresarial y clima di inversion di Aruba. Un di e proyectonan 
ta proyecto #4: “Habri cuenta di banco di manera eficiente". 
Minister Wever ta splica cu den e temponan moderno aki ta 
den interes di e comunidad empresarial y di e cuidadanonan 
pa por habri un cuenta bancario den tempo rapido pa asina 
haci transaccionnan financiero. 


EBA ta recomenda cu den e proyecto aki, stakeholders traha 
hunto na stipula reglanan y haci acuerdonan den termino di 
tempo rasonabel pa por habri un cuenta bancario na Aruba y 
cu e acuerdonan aki wordo formalisa por medio di un convenio. 
Banda di esaki, EBA ta recomenda pa traha den e proyecto aki 
tambe na haci habrimento di un cuenta di pago basico acesibel 
pa tur hende. E Asociacion di Bankeronan di Aruba (ABA) y 
Banco Central di Aruba (CBA) lo haya un rol importante den e 
proceso aki. 


Minister Geoffrey Wever: "EBA a haci recomendacionnan 
interesante na gobierno di Aruba, cual gobierno di Aruba 
a kies pa implementa. Pa cu esaki lo tene dentro di poco 
combersacionnan cu ABA y CBA pa realisa e ehecucion di e 
proyecto aki. Gobierno di Aruba ta brinda sosten completo na 
implementacion di e proyecto aki". 


Aruba mester 


di nos TUR! 

ROCCO TJON 


A RICIBI E PLAN MULTI-ANUAL PA 
2022-2026 DI CEDE ARUBA 


Durante un reunion ameno, Minister di Husticia y Asuntonan 
Social Sr. Rocco Tjon, aricibi presentacion pa loke ta e plan multi- 
anual pa 2022-2026 di CEDE Aruba. Presente na e reunion aki 
tawata director di CEDE Aruba Sr. Daniel Tecklenborg, como 
tambe ex-Gobernador di Aruba Sr. Fredis Refunjol, kende 
actualmente ta forma parti di e hunta di maneho di CEDE 
Aruba. CEDE Aruba, a haci un estudio nacional, caminda a 
haci un encuesta di satisfaccion di cliente entre 69 diferente 
organisacion cu tin un relacion directo cu CEDE Aruba. Tambe 
a haci un consulta cu 78 stakeholders consistiendo di diferente 
NGO's, socionan di financiamento como tambe un "sounding 
board”. A base di e estudio aki a logra deduci cuater punto di 
enfoke a largo plaso, cual a keda presenta den e plan multi- 
anual. 


Actualmente, CEDE Aruba ta wordo caracterisa como un di 
e organisacionnan di mas grandi na Aruba, trahando riba e 
bienestar social y socio-economico di nos comunidad. CEDE 
Aruba a sa di posiciona nan mes, como e organisacion di 
financiamento di mas grandi den nos comunidad pa proyectonan 
den diferente areanan manera: vecindarionan y comunidad, 
individuonan y famianan, muchanan y hobennan, adultonan 
mayor, personanan cu limitacion, gruponan vulnerabel y ta 
yuda reenforsa diferente NGO's. E mision di CEDE Aruba ta pa 
promove e union di personanan y recursonan pa un desaroyo 
sostenibel. Pa e motibo aki a restructura e strategianan pa 
traha na un manera mas eficiente y pa enfoca riba solucionnan 
duradero. 


Bisando esaki, for di e encuesta cu a wordo haci entre e 
diferente socionan y gruponan clave den comunidad, a saca 
afo cuater punto di atencion cu lo bay enfoca riba dje a largo 
plaso. Loke cu kier logra cu e resultado di e cuater puntonan 
aki ta pa crea igualdad den bienestar entre individuonan, 
famianan y comunidad. E prome punto ta enfoca riba crea 
organisacionnan mas fuerte, dedica, colaborativo y alinea cu 
e necesidadnan di nos comunidad. E di dos punto ta enfoca 
riba ciudadanonan mas involucra y podera, e tercer punto 
ta enfoca riba e aumento di programanan di prevencion pa 


nos comunidad y mehoracion di e bienestar di e gruponan 
vulnerabel. E di cuater punto ta enfoca riba aumentacion di 
e bienestar di famianan y di e sistema solidario. Bou di cada 
punto, tin un lista di accionnan cu mester wordo tuma pa 
yega e obhetivo, di cual CEDE Aruba lo sigui boga p'e y traha 
conhuntamente cu stakeholders y comunidad pa logra haci 
esaki. 


Por ultimo, e Mandatario a expresa di ta sumamente contento 
cu e resultadonan di e estudio cu a wordo haci pa CEDE Aruba 
y ta cla pa traha cu bista riba futuro a base di e plan multi- 
anual cu a keda presenta, cual ta cuadra cu e obhetivonan di 
Ministerio di Husticia y Asuntonan Social. For di Ministerio, lo 
aloca fondonan pa yuda reenforsa esaki. 


ISLA C) ONLINE A 


Diaranson 2 Maart 2022 


ENDY CROES 


NOS LO SIGUI EXPLORA MAS 
COLABORACION RIBA TERENO DI 
ENSEÑANSA Y DEPORTE 


а? 4 
Siman pasa һипіо си Prome Minister di Aruba sra. Evelyn 
— Wever Croes nos a reuni cu Presidente Harris Pastides 
y representantenan di University of South Carolina (USC) 
riba e colaboracion entre Universidad di Aruba y USC. E ta 
un colaboracion riba tereno di turismo y hospitality pa nos 


studiantenan cu ta continua nan estudio na Merca. 


Minister Endy Croes a sigui bisa cu durante e reunion a 
elabora riba e estudio di 'Sport Management' cu University 
of South Carolina ta domina exitosamente pa asina sondea 
e posibilidad pa рог cuminsa cu un estudio riba ‘sport 


management' den un intercambio cu e Universidad. Den parti 


ям 
di organisa eventonan deportivo University of South Carolina 


tin un tremendo programa. A intercambia idea pa mas memey 
di aña 2022 nan por manda algun di nan representantenan 
Aruba pa asina nos por duna un seminario na nos hendenan 
con pa organisa eventonan deportivo na un manera mucho 
mas profesional. 'Nos lo sigui explora mas colaboracion riba e 


tereno di enseñansa y deporte', e Mandatario a finalisa. 


Gabinete Wever - Croes]] Y 

INVERTI DEN BO MES, 


TA E MIHO INVERSION CU BO POR HACI. 
E TIN POCO RISICO Y 


TA GARANTISA RESULTADO GRANDI. 


Si 


